شەفەق نیوز/ وە دوو فرۆکەی بی فرۆکەوان، شەوەکی ئمڕوو جومعە، پەلامار بنکەیگ سەربازی سەر وە سووپای توورکیا لە ناوچەی "بامرنی" سەر وە قەزای ئامێدی لە پارێزگای دهۆک دریا.
تورکیا بنکەگە لە ساڵ 1996 دروسی کردیە لە شارۆچکەی بامرنێ ئەراجیگیرکردن هیزەیل سووپاگەی وە سنگ رویوەرویبوین پەکەکە ک دژ رژێمەگەن لە ئەنقەرە.
سەرچەوەیگ ناوخوەیی وە ئاژانس شەفەق نیوز وت، هیزەیل بنکەگە توەنستنە یەکیگ لە فرۆکەیل بی فرۆکەوان بخەنە خوارەو ئەوەکەی تریش کەفتیەسە ناو فرۆکەخانەی  بنکەگە. 
هویچ رویداویگ تویشهاتن لە ئەندامەیل سووپای تورکیا نەکەفتیە.
